-
Татар китабы йортында яңа күргәзмә Халыкара астрономия көне уңаеннан Татар китабы йортында (Шәриф Камал мемориаль фатиры) "Татар галәме" күзгәзмәсе ачылды.
-
Еланнан сакланабыз! Калын кием аша елан үтеп керә алмый.Кроссовкалар яки инде сапоги киюегез еланның аягыгызны чага алмавына 100 процент гарантия булып тора,
-
Югалып калмас өчен әзер җаваплар Сез бу сорауларга ничек җавап бирәсез?
-
Театр артисты Зөлфәт Закировның улы туды К.Тинчурин исемендәге татар дәүләт драма һәм комедия театры артисты Зөлфәт Закиров өченче тапкыр әти булды.
-
Июльдә дә эссе булачак - һава торышы Бу июль аендагы һава торышына туры килә.
-
Шәп хәбәр: "Друзья" сериалының махсус сериясе чыгачак! Кадрда Дэвид Бэкхем, Леди Гага, Джастин Бибер һәм хәтта BTS кейпоперы күренәчәк.
-
Кычыткан ашы пешерәбез! (+рецепт) Бүген кычыткан ашы пешерергә булдык. Тәмле рецептны сез дә саклап куегыз, кирәге чыгачак!
-
Гарик Сукачев башкаруында «Ай, былбылым» җыры Гарик Сукачев Казан мәктәбендә булган фаҗигале вакыйгаларга багышлап, «Ай, былбылым» җырына кавер чыгарды.
КАРИЕВ ТЕАТРЫ АРТИСТЫ ГӨЛНАРА АБИТОВАНЫҢ ЮБИЛЕЙ КИЧӘСЕ БУЛАЧАК
25 сентябрь 18:30 сәгатьтә Кариев театры бинасында Татарстанның атказанган артисты Гөлнара Абитованың юбилей бенефисы булачак.
Юбилей кичәсе программасында:
– спектакльләрдән өзекләр («Шәй-бу! Шай-бу!», «Мәхәббәт күгәрченнәре», «Ут чәчәге», «Гашыйк буласым килә», «Корт»)
– театр артистлары башкаруында татар халык җырлары, музыкаль номерлар. Театрыбыз артистлары Булат Гатауллин һәм Гөлназ Галимуллина иҗат иткән җырлар премьерасы: «Мин яшим» (Л.Хәбибуллина сүз., Б.Гатауллин көе), «Мәхәббәттә хата юк» (Г.Галимуллина суз., Б.Гатауллин көе)
– котлаулар
Татарстан Республикасының атказанган артисты, Татарстанның халык артисты, Россиянең атказанган артисты Нуриәхмәт Сафин: «Гөлнара безгә Островский урамына күченгәч, эшкә килде. Бик чибәр, бик сылу. Эшли башлагач, диплом спектакленең бер өзеген телевидениядән күрсәттеләр. Анда ул матур татар кызы булып киенеп, бер төркем кызлар белән, көянтә-чиләк асып, чишмәгә суга бара. Хәтеремә шул чагы уелып калды, аннан бергә уйный башладык. Мин аңа зур өметләр багладым. Үсте, дәрәҗәләргә иреште. Кеше буларак ул бик ярдәмчел, тыйнак. Ләкин һәрвакытта да аның үз фикере була: кешегә, әсәргә карата. Бөтен җирдә сыналган кыз, аңа бишле билгесен куябыз! Киләчәктә дә матур гына уйнарга язсын!»
Кариев театрының баш режиссеры, Татарстан Республикасының атказанган сәнгать эшлеклесе, Россиянең атказанган артисты Ренат Әюпов: «Гөлнара театрда булса, бәйрәм шикелле. Хәтта драматик рольләрне дә ул позитив яссылыкта тамашачыга җиткерергә тырыша. Спектакль куйганда каршылыклар-киртәләр туса, алардан да бәйрәм мөхите тудырырга сәләтле. Башкарган һәрбер роленең эчтәлеген нечкә тоемлый. Эшләү процессыннан ләззәт таба, беркайчан да зарланмый, чөнки сәхнәдә аның эчке халәте ныграк ачыла, эмоцияләре ташып чыга».
Иң мөһим һәм кызыклы язмаларны Татмедиа Telegram-каналында укыгыз